Aleksander With om GP-låten: - Glad jeg ikke skal synge den
Lørdag kveld går finalen i svenskenes svar på Melodi Grand Prix, Melodifestivalen, av stabelen i Stockholm. På scenen står blant annet svenske Lisa Miskovsky (36) med låten «Why Start A Fire», som hun har skrevet med «Idol»-vinner Aleksander With. Han er glad for at der ikke er han som skal fremføre låten i konserthuset Globen, som rommer rundt 16.000 publikummere. - Jeg er glad for at det ikke er jeg som skal stå på scenen og synge. Jeg er hverken modig eller komfortabel nok med en sånn konkurranse. Dessuten tror jeg Lisa kan nå lenger enn jeg ville gjort, sier With. BAKGRUNN:«Svorsk» låt videre i den svenske MelodifestivalenHan har tidligere sagt at «Idol»-deltagelsen ga han konkurranseskrekk for livet. Likevel er han med som låtskriver i den svenske GP-konkurransen. - Det har vært et eventyr og vi hadde aldri forventet å komme så langt. Vi hadde aldri Melodifestivalen i tankene da vi skrev låten, så at vi i det hele tatt har kommet til finalen er en bonus. For oss blir dette uansett en festaften, sier With. Lisa Misovsky gikk første videre fra delfinalen i Malmö, hvor hun fremførte «Why Start A Fire» foran 14.000 tilskuere. I lørdagens finale har svenske medier utrop to favoritter: Loreen med «Euphoria» og Danny Saucedo med «Amazing». - De er så soleklare favoritter at jeg ikke tror vi har noen sjanse til å slå dem. Men det er klart man er spent likevel, sier Aleksander.De to favorittene har dessuten kapret både 1. og 3. plassen på topplisten på musikknettbutikken iTunes i Sverige. Men også Aleksander og Lisas låt har klatret opp på en 5. plass. - Det er veldig kult. Og ikke minst betyr det at vi ikke er avhengige av Melodifestivalen for å gjøre låte kjent. Nå har den jo fått egne føtter å stå på, sier Aleksander. Lørdag skal uansett Lisa Miskovsky gjøre sitt beste for å sende dem begge videre til finalen i Baku. Der vil de eventuelt møte norske Tooji Keshktar, som dessuten skal heie på Aleksanders låt i Globen sammen med GP-general Per Sundnes.
Aleksander With (24) har nervene under kontroll før den svenske GP-finalen. Det er fordi han slipper å stå på scenen selv.